**ОТГОВОР – РАЗЯСНЕНИЕ ПО ДОКУМЕНТАЦИЯ**

**на основание чл.29, ал.2 от ЗОП**

 **УВАЖАЕМИ ДАМИ И ГОСПОДА,**

Във връзка с отправено запитване по реда на чл.29, ал.1 от ЗОП, Ви предоставяме следните разяснения по документация за участие в процедура за възлагане на обществена поръчка чрез открита процедура с предмет: ***„Актуализиране и развитие на обучението за служебно и професионално развитие на служителите в държавната администрация и повишаване на тяхното качество“ по проект С13-22-1/16.04.2014 „Изграждане на капацитет на ИПА за изследвания, обучение и приложение на иновативни европейски практики в доброто управление”,*** Ви даваме следните разяснения:

**1 Въпрос:**

„В обявлението на обществената поръчка в АОП е посочена прогнозна стойност в евро, а в документацията сумата е в лева. В каква валута е прогнозната стойност на поръчката?”

**Отговор:**

При посочването на прогнозната стойност на поръчката в т. II.2.1. от обявлението за участие е отбелязан вид валута EUR в **резултат на техническа грешка.** Същата ще бъде отстранена от възложителя на основание чл. 27а, ал. 3 от ЗОП чрез публикуване на **решение за промяна** в срок до 14 дни от публикуването на обявлението в Регистъра на обществените поръчки. Решението за промяна за отстраняване на явна фактическа грешка ще бъде публикувано в Регистъра на обществените поръчки и в профила на купувача.

Коректната валута, в която е определена прогнозната стойност на поръчката е български лева.

**2 Въпрос:**

„В критериите за подбор, включващи минимални изисквания за технически възможности е посочено: „Участникът трябва да е изпълнил минимум **три услуги**  през последните **три години,** считано към крайната дата на предоставяне на офертите **в следните три области, свързани с предмета на поръчката:**

* + разработване на проучвания и анализи за нуждите от обучение в публичния сектор;
	+ разработване на програми и/или планове за обучение в публичния сектор;
	+ организация на обучения и/или събития (кръгли маси, прескоференции, семинари, обществени обсъждания) в публичния сектор;

*Забележки:*

*При условие, че услугата не обхваща кумулативно всички изброени дейности, то опита се доказва с изпълнението на услуги, имащи за предмет заедно или поотделно изпълнението на отделните дейности изброени по-горе.“*

**По всяка една от трите области ли трябва да се представят доказателства за изпълнен договор/и?“**

**Отговор:**

**Да, изискването за изпълнени** минимум **три услуги**  през последните **три години,** считано към крайната дата на предоставяне на офертите **в следните три области, свързани с предмета на поръчката:**

* + разработване на проучвания и анализи за нуждите от обучение в публичния сектор;
	+ разработване на програми и/или планове за обучение в публичния сектор;
	+ организация на обучения и/или събития (кръгли маси, прескоференции, семинари, обществени обсъждания) в публичния сектор;

визира изпълнението услуги във **всяка една от посочените области.**

Взабележката е указано, че участникът доказва притежаване на изискуемия опит, ако е изпълнявал:

1. една услуга с комплексен предмет, включващ едновременно дейности във всяка от посочените области, или

2. повече отделни услуги с предмет в някоя от посочените области, които в своята съвкупност покриват и трите изискуеми от възложителя области на компетентност.

 Изискването ще е доказано, ако са представени доказателства за опит кумулативно във всяка от областите, независимо дали услугите са изпълнявани заедно или поотделно.

**ИЗПЪЛНИТЕЛЕН ДИРЕКТОР НА**

**ИНСТИТУТА ПО ПУБЛИЧНА АДМИНИСТРАЦИЯ**

 **/п./**

**Доц. Георги Манлиев**